钦定古今图书集成/历象汇编/庶征典/第173卷 > 《田家杂占》 > 明
## 钦定古今图书集成/历象汇编/庶征典/第173卷 > 《田家杂占》 > 明

### 成祖永乐元年牛疫

按《大政纪》：“永乐元年三月壬午，命法司治邓州有司
责民偿疫死官牛之罪，仍令疫死者免偿，其已鬻男
女以偿者，官赎还之。”

### 宪宗成化七年牛生麟

按《湖广通志》：“成化七年秋，武陵牛生麟。民冯贵家牛
产一犊，麇身马蹄，周身麟甲，辉映信宿。民怪而杀之，
有司以闻。”

### 孝宗弘治十六年考城牛生犊一身二首

按：《河南通志》云云。

### 武宗正德十三年牛生二面三目三鼻

按《江西通志》：“正德十三年，浮梁县民余丘家，产牛，二
面三目、三鼻。”

正德十六年，牛生鳞。

按《陕西通志》：“正德十六年五月，西安府牛生犊，遍身
有鳞，类麟，人以为异，遂鞭毙之。”

### 世宗嘉靖五年牛生犊两身两首

按《续文献通考》：“嘉靖五年，河南南阳县牛生犊，一首
两身。是年礼部尚书席春奏，有牛产犊，一身二首，腹
内心肺胆各二。”

嘉靖十一年，牛生鳞。

按《续文献通考》：“嘉靖十一年，贵州铜仁府平山卫军
馀范玺家，于二月三十日，黄牸牛生犊，头额丰满，牙
齿巉岩，前二膝至足并尾俱成鳞甲，甲内有毛，浑身
有文，落地而死。”

嘉靖十九年，牛生二犊。

按《四川总志》：“嘉靖十九年，民韩恺家牛生二犊。”

双首八足。”

嘉靖三十八年，牛生犊，骈体。

按《云南通志》：“嘉靖三十八年，通海西屯民家牛生一
犊，双头两尾，八足。”

嘉靖三十九年，牛生六足。

按《湖广通志》：“嘉靖三十九年，钟祥民家牛生，六足。
嘉靖四十年，牛生犊，三目三角。”

按：《续文献通考》：“嘉靖四十年，福建漳浦县牛生犊，三
目三角，人以为牛妖。”

嘉靖四十三年，牛生三首。

按《江南通志》：“嘉靖四十三年，通州民家牛生三首。
嘉靖　　　年，顺宁牛产麟。”

按《顺宁府志》：“嘉靖间，郡旧城人杨侠家牛产一犊，色
青毛拳，不甚类牛，火光烛室，举家惊走，以为匪吉，争
投石击杀之。盖不知其为麟也。”

### 穆宗隆庆三年有牛生犊眼出于顶尾生于鼻

按：《兴化县志》云云。

隆庆五年，安陆牛生五足。

按：《湖广通志》云云。

### 神宗万历七年牛生两犊

按《广西通志》：“万历七年，荔浦有牛生两犊。”

万历十九年，牛生犊，七足。

按《江南通志》：“万历十九年，三山民家牛生一黄犊，七
足，腹下四足，脊上三足，皆软，前后窍各二。”

万历二十一年，牛产麟。

按《江南通志》：“万历二十一年，丹徒民家牛产麟；
万历二十二年，牛产麟。”

按《江南通志》：“万历二十二年，丹徒民家牛产麟。
万历二十五年，牛生二犊。”

按《四川总志》：“万历二十五年，蒲江民曹承高牛生三
犊。”

万历二十九年，牛生二犊。

按《云南通志》：“万历二十九年，镇南牛生二犊。”

万历三十六年，牛产麟。

按《湖广通志》：“万历三十六年，罗田乡民家牛产麟，肉
角文身，金光满室，怪而锄毙之。”

万历三十七年，牛产麟。

按《畿辅通志》：“万历三十七年，献县农家牛产麟，火从
麟出，人骇而毙之。”

万历四十八年，“牛生”二首。

按《云南通志》：“万历四十八年，腾越产牛，二首四目四
耳。”

### 熹宗天启三年牛产犊骈体

按《湖广通志》：“天启三年，辰州府民家有牛产犊，异形、
四目、四耳、八足、二尾。”

天启四年，产双头牛。

按《山西通志》：“天启四年夏，阳城牛异安阳里产双头
牛。”

天启七年，牛生犊，异形。

按《湖广通志》：“天启七年，武陵县民家有牛生犊，异形，
自脊以前岐为二，两项两头，四足一尾。初生时，二口
俱食。”

### 愍帝崇祯十三年牛生犊两头

按《湖广通志》：“崇祯十三年春，襄阳民家产牛，两头四
目。”

崇祯十四年，牛产麒麟。

按《山西通志》：“崇祯十四年，兴县北乡高一奎家，牛生
麒麟，麟越明年，复生一麒。”